**Declaraţia Intermediarului pentru persoane juridice**

Denumirea Societăţii: ……………………………………………………………………………

*(inclusiv datele de identificare)*

Adresa Societăţii: ………………………………………………………………………………...

*(inclusiv telefon/fax, e-mail şi site internet)*

denumită în prezenta „Societatea”

Numele și prenumele reprezentantului autorizat al Societăţii susmenţionate și numărul de înregistrare la FRF ca Intermediar: ………………………………………………………... ………………………………………………………………………………………………………

Subsemnatul, ……………………………………………………………............. în calitate de

*(numele și prenumele reprezentantului persoanei juridice/entităţii)*

reprezentant autorizat al Societăţii,

(*N.B.: fiecare persoană, având calitatea de reprezentant al Societăţii, trebuie să completeze Declaraţia Intermediarului pentru persoane fizice și să fie înregistrat la FRF ca Intermediar*)

**PRIN PREZENTA DECLAR URMĂTOARELE:**

1. Declar că, în cadrul desfăşurării activităţii de Intermediar, atât Societatea pe care o reprezint, cât şi eu personal vom respecta toate prevederile, cu caracter obligatoriu din legislaţia naţională şi internaţională aplicabilă, inclusiv cele referitoare la găsirea unui loc de muncă pentru o altă persoană. De asemenea, declar că atât Societatea pe care o reprezint, cât şi eu personal suntem de acord să ne supunem Statutelor şi regulamentelor Asociaţiilor naționale şi Confederaţiilor, ca şi Statutului şi regulamentelor FIFA, în contextul desfăşurării activităţii de Intermediar.

2. Declar că în prezent nu deţin funcţia de oficial al unui club/AJF/AMFB/LPF/FRF/UEFA/FIFA, conform definiţiei de la punctul 11 din secţiunea Definiţii a Statutului FIFA şi nu preconizez deţinerea unei astfel de funcţii în viitorul apropiat.

3. Declar că am o reputaţie impecabilă şi attest, prin prezenta, că nu am suferit nicio condamnare penală pentru fapte penale de natură financiară sau pentru infracţiuni comise cu violenţă, **drept pentru care depun atașat Cazierul judiciar**.

4. Declar că nici Societatea pe care o reprezint, nici eu personal nu avem relaţii contractuale cu Ligile, Asociaţiile naționale, Confederaţiile sau FIFA, care ar putea conduce la un potenţial conflict de interese. În cazul apariţiei de neclarităţi, orice contract relevant va fi prezentat. De asemenea, cunosc faptul că Societatea pe care o reprezint nu are dreptul să sugereze direct sau indirect că are o astfel de relaţie contractuală cu Ligile, Asociaţiile naționale, Confederaţiile sau FIFA, în legătură cu activitatea de Intermediar.

5. Declar, în conformitate cu articolul 7, alineatul 4 al Regulamentului FIFA privind modul de lucru cu Intermediarii, că nici Societatea pe care o reprezint, nici eu personal nu vom accepta nicio plată care trebuie efectuată între cluburi în legătură cu un transfer, cum ar fi: indemnizaţia de transfer, compensaţia de formare sau contribuţia de solidaritate.

6. Declar că, în conformitate cu articolul 7, alineatul 8 al Regulamentului FIFA privind modul de lucru cu Intermediarii, nici Societatea pe care o reprezint, nici eu personal nu vom accepta nicio plată de la nicio parte în cazul în care jucătorul în cauză este minor, conform definiţiei de la punctul 11 din secţiunea Definiţii a Regulamentului FIFA privind statutul şi transferul jucătorilor de fotbal.

7. Declar că nici Societatea pe care o reprezint, nici eu personal nu vom lua parte, în mod direct sau indirect şi că nu ne vom asocia în alt mod cu pariurile, jocurile de noroc, loteria sau alte evenimente sau tranzacţii similare în legătură cu meciurile de fotbal. Cunosc faptul că atât Societatea pe care o reprezint, cât şi eu personal nu avem dreptul să deţinem participaţii, în mod activ sau pasiv, în cadrul unor companii, concernuri, organizaţii etc. care promovează, intermediază, organizează sau desfăşoară astfel de evenimente sau tranzacţii.

8. În numele Societăţii pe care o reprezint, sunt de acord, în conformitate cu articolul 6, alineatul 1 al Regulamentului FIFA privind modul de lucru cu Intermediarii, ca FRF să obţină informaţii complete cu privire la orice plată, indiferent de natura acesteia, efectuată către societate de un club sau de un jucător în baza serviciilor prestate ca Intermediar.

9. În numele Societăţii pe care o reprezint, sunt de acord, în conformitate cu articolul 6, alineatul 1 al Regulamentului FIFA privind modul de lucru cu Intermediarii, ca Ligile, Asociaţiile naționale, Confederaţiile sau FIFA să obţină, dacă este necesar, în cadrul cercetărilor întreprinse de acestea, toate contractele, acordurile şi înregistrările legate de activitatea societăţii ca Intermediar. De asemenea, sunt de acord ca organismele susmenţionate să obţină orice altă documentaţie relevantă de la orice parte având rol de consiliere, facilitare sau având un rol activ în negocierile de care este responsabilă Societatea pe care o reprezint.

10. În numele Societăţii pe care o reprezint, sunt de acord, în conformitate cu articolul 6, alineatul 3 al Regulamentului FIFA privind modul de lucru cu Intermediarii, cu deţinerea şi procesarea de date de către FRF, în vederea publicării acestora.

11. În numele Societăţii pe care o reprezint, sunt de acord în conformitate cu articolul 9, alineatul 2 al Regulamentului FIFA privind modul de lucru cu Intermediarii, cu publicarea de către FRF de informaţii privind sancţiunile disciplinare care au fost aplicate Societăţii pe care o reprezint şi cu informarea FIFA de către FRF în acest sens.

12. Am cunoştinţă şi sunt de acord cu punerea la dispoziţie a prezentei Declaraţii membrilor organismelor competente ale FRF.

13. Note şi observaţii care pot fi relevante:

………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

Dau prezenta Declaraţie cu bună credinţă, pe baza informaţiilor şi documentelor de care am cunoştinţă în prezent şi îmi exprim acordul cu privire la faptul că FRF are dreptul de a efectua controalele pe care le consideră necesare, în vederea verificării informaţiilor din prezenta Declaraţie. De asemenea, declar că am cunoştinţă de faptul că în cazul în care oricare din informaţiile cuprinse în prezenta Declaraţie se modifică, după depunerea acesteia, am obligaţia de a informa fără întârziere FRF cu privire la modificările survenite.

Locul și data ……………………………..

Semnătura ………………………………...